Bolesť sedacieho svalu v tehotenstve
Dobry den. Som v 35tt, a ked dlhsie sedim zacne ma boliet prava strana sedacieho svalu. Ked chodim to neboli, len ked dlhsie sedim. Viete mi poradit co s tym? Ďakujem
Dobrý deň,
ďakujeme Vám za otázku.
Bolesti v oblasti sedacieho svalu počas tehotenstva sú relatívne časté, najmä v neskorších fázach tehotenstva. Tieto bolesti môžu byť spôsobené rôznymi faktormi, ako je napríklad rastúca maternica, zmeny v držaní tela alebo tlak na nervy a svaly v panvovej oblasti. K zmierneniu bolesti môže pomôcť najmä striedanie polohy, pravidelný pohyb, správne sedenie, teplé obklady, jemné masáže alebo cvičenia pre tehotné ženy. Avšak nakoľko nepoznám priebeh tehotenstva ani Váš zdravotný stav odporúčam Vám najmä konzultáciu s gynekológom, predovšetkým vtedy  ak sa bolesť stupňuje alebo neustupuje, prípadne je sprevádzaná ďalšími nepríjemnými príznakmi.
Prajem Vám všetko dobré.
S pozdravom
PharmDr. Lenka Čorbová.